ไฟแนนทูเดย์
โดย...ใจฮิน
15 ก.ย. 2559

โดย...ใจฮิน
อภิศักดิ์ ตันติวรวงศ์ รมว.คลัง สั่งการเร่งบูรณาการข้อมูล 3 กรมภาษี ให้เกิดผลในทางปฏิบัติอย่างจริงจัง เนื่องจากเป็นเรื่องสำคัญที่จะทำให้การเก็บภาษีของประเทศมีประสิทธิภาพสูงสุด แต่ที่ผ่านมามีความพยายามที่จะทำเรื่องนี้มานาน แต่การบูรณาการในขั้นปฏิบัติจริงยังเกิดขึ้นน้อยมาก
ด้าน สมชัย สัจจพงษ์ ปลัดกระทรวงการคลัง งานหนักเรื่องการเข็นมาตรการกระตุ้นเศรษฐกิจช่วงโค้งท้ายของปี ทั้งเรื่องการเร่งลงทุนภาคเอกชนที่มีมาตรการออกมา แต่นักลงทุนกลับไม่รับรู้ รวมถึงการคลอดมาตรการช่วยผู้มีรายได้น้อยและคนชรา ที่มีมาตรการอยู่ในมือจำนวนมาก และจะทยอยปล่อยออกมากระตุ้นเศรษฐกิจช่วงปลายปีนี้
ขณะที่ สมชาย พูลสวัสดิ์ อธิบดีกรมสรรพสามิต และกุลิศ สมบัติศิริ อธิบดีกรมศุลกากร ก็มีงานนโยบายสำคัญ เรื่องการออกมาตรการภาษีผลักดันให้รถยนต์ใช้ไฟฟ้าเต็มรูปแบบเกิดขึ้นในประเทศไทยให้ได้ โดยมาตรการที่ออกมาจะต้องมี 2 ส่วนที่สำคัญ คือ มาตรการภาษีที่จะสนับสนุนการนำเข้ารถสำเร็จรูป และมาตรการภาษีสำหรับการผลิตรถยนต์ไฟฟ้าในประเทศไทย